Furtuna de la Timisoara a lasat in urma opt certificate de deces. Ele se regasesc toate pe acest document:

Ce este hartia asta? Este avertizarea ANM de ieri, inainte cu cateva minute de furtuna. COD GALBEN. Unul dintre cele mai blande, deasupra lui mai erau portocaliu si rosu. Avertizarea a ajuns la primarie, zice ANM, primarul spune ca stia doar de ploi. Nu ca dl. Robu ar putea fi banuit cumva de credibilitate: una dintre victime a fost ucisa de o poarta cu “bine ati venit” reabilitata chiar de el.

Dupa furtuna, toata lumea s-a ascuns in spatele lui Dumnezeu. “Asa a vrut Al de sus” pare sa insinueze chiar premierul Tudose care se intreaba daca sa dea o lege sa nu mai bata vantul.

O ironie tragica intr-un moment prost. Un misto gros ca obrazul domniei sale: sunt 8 morti, ii reamintesc. Si e premier al unei tari in care populatia asta NU A FOST AVERTIZATA in mod serios in niciun fel cu privire la ce urma sa vina.

Se putea face mai mult? Da. Normal. Intr-o tara mai putin miserupista.

Dar sa vedem intai faptele.

1. Furtuna venea din Serbia. FACUSE DEJA RANITI ACOLO. Un om a murit la Belgrad, inecat in Dunare, altii au fost raniti de vantul puternic care a doborat copaci. Vantul puternic a fost raportat atat in Serbia cat si in Kosovo cu ORE inainte de Timisoara!

Ati stiut asta, INMH? Ati stiut, ca aveti si voi radare si legaturi de date.

2. Radarele de viteza vantului exista la Timisoara – cel putin unul se afla in zona aeroportului. ANM are si ea echipamente in zona. O intrebare aici:

Exista la noi o solutie ca vantul extrem de puternic raportat la minim 20 de kilometri sud-vest de Timisoara sa fie anuntat in oras in timp util? Pai ia sa vedem: ce-au testat autoritatile ma-sii (da, sunt nepoliticos, ca ii urasc deja, pe ei si indolenta lor!) acum doua saptamani? Exact, alarmele de calamitati naturale si bombardamente!

De ce le-ati testat daca atunci cand vine calamitatea naturala nu faceti nimic s-o anuntati?

Va spun eu de ce: pentru ca sunteti autoritati de parada! Meteorologi de coduri Picasso! Primari de “bine ati venit morti” la Timisoara. De aia!

Sunteti buni la exercitii si raportari. La reactii rapide zero! A fost furtuna in Timisoara: a anuntat cineva COD ROSU la ARAD, sa zicem, unde a murit un om? Erau 10 minute macar in care puteau suna alarmele acolo si, poate, salva o viata!

Stai, stiu: in 10 minute voi abia faceti cafeaua.

Sunt necesare acum raspunsuri serioase la urmatoarele intrebari:

Cum sunt integrate radarele de vreme in sistemul national al ANM. Care e viteza de transmitere a informatiei in astfel de situatii? Care e fluxul? Ce viteza a vantului au indicat radarele ieri, la ce ora, cu cat timp inainte de lovitura asupra Timisoarei. Nu, nu pe vorbe. Vrem datele brute din radar. Nu va mai credem! Care e lantul de comunicatii si decizie intre un eveniment catastrofic de acest gen (detectabil cu cel putin 10-15 minute inainte pe radare) si alarmarea populatiei? Cine trebuia sa faca ce? Cine NU a facut ce trebuia? Ce sisteme de alarmare OBLIGATORII are Romania acum? Unele moderne, ca sa ne intelegem, nu fax-uri! Aveti protocoale cu ORANGE, VODAFONE, RCS-RDS pentru SMS-uri in zonele de risc? Nu? De ce (repet, azi vorbesc urat) mama ma-sii nu aveti? De ce? Daca aveti, de ce nu au mers?

A venit prost furtuna, duminica la pranz, cand la Bucuresti era soare?

Ca sa recapitulez: nenorocirea de la Timisoara a fost un esec complet in materie de prognoza. Vanturile au avut o viteza cu mult mai mare fata de cea din avertizare, inca din Serbia.

Dar cel mai grav si mai grav e ce urmeaza sa va spun acum: chiar si daca dadeau COD ROSU, astia de la INMH nu mai erau ascultati de nimeni.

Sa va explic de ce:

Sefii ANM au ajuns Regii Codurilor. Dau cod si cand trag o basina, sa ma ierte doamnele. In ultimul an am avut zeci de coduri tampite si inutile. Cod ca e cald vara, cod ca e ceata toamna, cod ca e zapada iarna. Mai lipseste cod ca avem oxigen in atmosfera si e risc de incendiu!

Datorita acestei politici de comunicare ridicole, populatia a fost VACCINATA impotriva codurilor. Nu le da nimeni nicio atentie Aceasta practica iresponsabila de a se baga in seama, de a parea util, de a picta televizoarele in diferite culori a facut ca o furtuna UCIGASA, codata cu GALBEN, sa nu mai fie luata in serios de nimeni.

Pentru asta, vina e pe termen lung si e sumarizata simplu in povestea aia cu Petrica si lupul: cand a strigat ca vine furtuna (si-aia prost prognozata), ANM n-a mai speriat pe nimeni.

Sunteti ridicoli, monser. Ati dat cod PORTOCALIU in vara asta, cred ca si ROSU pentru caldura (care se trateaza cu o bere rece).

Iar la Timisoara ati dat COD GALBEN pentru moarte.

Cineva trebuie sa plateasca, macar cu scuze.

Si sa raspunda la intrebarile astea de mai sus, punct cu punct. Si sa faca ceva.

Altfel, vorba ceea, Romania e vanare de vant!

Imagini de la prietenii de pe facebook: Alexandru Ahmed, Nicu Sofilca, Cristi Amza